open-index/open-wikipedia-markdown huggingface dataset:
Naujosios Vilnios seniūnija

**Naujosios Vilnios seniūnija** – administracinis-teritorinis vienetas Vilniaus miesto savivaldybės rytuose.

Didelę jos dalį sudaro Naujoji Vilnia (seniūnijos rytuose), taip pat įeina Pūčkoriai, Tuputiškės, Aukštasis Pavilnys, Žemasis Pavilnys, Kalnėnai, Guriai. Pro seniūniją teka Vilnia, daug žalių plotų – yra Pavilnio parkas, Barsukynės miškas, Ąžuolijos miško parkas, Žaliakalnio parkas. Seniūnijos pietuose ir šiaurės rytuose – kolektyviniai sodai.

## Geografija

Seniūnija užima 3860 ha plotą, į ją patenka šios Vilniaus miesto dalys: Aukštasis Pavilnys, Guriai, Kalnėnai, Kučkuriškės, Leoniškės, Naujoji Vilnia, Nemėžis, Pūčkoriai, Rokantiškės, Strielčiukai, Žemasis Pavilnys (Tuputiškės). Seniūnijoje yra Pavilnių regioninis parkas, prie geležinkelio teka Neris.

Per seniūniją eina Vilniaus–Turmanto geležinkelis, rytuose nuo jo atsišakoja ruožas link Kenos. Pietrytiniu pakraščiu eina krovininis Kyviškių–Juodšilių geležinkelis. Pagrindinis kelias – .


Naujoji Vilnia panorama.jpg | Naujoji Vilnia
Tuputiskiu serpantinas2010.jpg | Tuputiškių serpantinas


## Istorija

|-
| 2001-04  || || 32 775 ||
|-
| 2011 m.  || || 31 933 ||
|-
| 2021 m.  || 39 || 36 507 ||
|}

## Seniūnai
* Algimantas Vaitkus, 1997–2000 m.
* Jurijus Gridiuško, 2022 m.

## Šaltiniai

## Nuorodos
* Naujosios Vilnios seniūnijos gatvės (Vilnius21.lt)
Pašilaičių seniūnija

**Pašilaičių seniūnija** – administracinis-teritorinis vienetas Vilniaus miesto savivaldybės šiaurės vakaruose ties Pašilaičiais, miesto pakraštyje, ribojasi su Zujūnų seniūnija. Trečia pagal gyventojų gausumą Vilniaus miesto savivaldybės seniūnija.

Didžiąją seniūnijos dalį užima Pašilaičiai, kiti rajonai – Tarandė, Pavilionys, Gineitiškės. Rytinėje Laisvės prospekto pusėje įsikūrusios komercinės įmonės. Pašilaičiuose yra dvi lietuvių mokyklos – Žemynos pagrindinė mokykla, Gabijos gimnazija, pradinė Medeinos mokykla ir rusų A. Puškino vidurinė mokykla, veikia penki vaikų darželiai.

## Geografija

Seniūnija užima 790 ha plotą, ji išsidėsčiusi į vakarus nuo magistralės . Seniūnijos pakraštyje taip pat telkšo Gineitiškių ežeras. Į seniūniją patenka šios miesto dalys: Gineitiškės, Pašilaičiai, Pavilionys, Tarandė.

Per seniūniją eina magistralė , Vilniaus vakarinis aplinkkelis.


Pasilaiciai by Augustas Didzgalvis.jpg | Pašilaičiai, Medeinos g. žiedas 2020 m.
Pasilaiciai 2023 Zemynos by Augustas Didzgalvis.jpg | Žemynos g. žiedas
Gabijos pro by Augustas Didzgalvis.jpg | Gabijos progimnazija


## Istorija

|-
| 2001-04  || || 25 674 ||
|-
| 2011 m.  || || 33 056 ||
|-
| 2021 m.  || 8 || 40 384 ||
|}

## Galerija

Pasilaiciai 2023 Gabijos by Augustas Didzgalvis.jpg|Gabijos g. žiedas
Pasilaiciai 2023 Medeinos by Augustas Didzgalvis.jpg|Medeinos g. žiedas
Pašilaičių gatvė.jpg|Pašilaičių gatvė
Gabijos gatvė.jpg|Gabijos gatvė
Medeinos gatvė.jpg|Medeinos gatvė
Žemynos gatvė.jpg|Žemynos gatvė
J. Baltrušaičio g..jpg|J. Baltrušaičio gatvė
S. Lozoraičio g..jpg|S. Lozoraičio gatvė
I. Šeiniaus g..jpg|I. Šeiniaus gatvė


## Šaltiniai

## Nuorodos
* vilnius.lt / Pašilaičių seniūnija
* vilnijosvartai.lt / Pašilaičių seniūnija / Pašilaičiai
* vilnius21.lt / Pašilaičių seniūnijos gatvės
* Pašilaičių seniūnija
Rasų seniūnija

**Rasų seniūnija** – administracinis-teritorinis vienetas Vilniaus miesto savivaldybėje ties Rasomis, į pietryčius nuo Senamiesčio seniūnijos. Tai trečioji pagal mažiausią gyventojų skaičių ir trečia pagal mažiausią gyventojų tankumą Vilniaus miesto savivaldybės seniūnija.

## Geografija

Seniūnija išsidėsčiusi šiaurės–pietų kryptimi, ji užima 1630 ha plotą, ją sudaro Rasos, Markučiai, Belmontas, Lyglaukiai ir Ribiškės. Yra Rasų kapinės, Sentikių kapinės, A. Puškino memorialinis muziejus, Slaugos ir ilgalaikio gydymo ligoninė, teka Vilnia. Didelę seniūnijos dalį užima miškai. Dalį šiaurinės teritorijos užima Pavilnių RP.

Šiaurėje eina Vilniaus–Turmanto geležinkelis, centrine dalimi eina kelias .


Ramybės gatvė Rasose.JPG | Ramybės gatvė Rasose
Rasos entrance.jpg | Rasų kapinės
Markuciai park.jpg | Markučių parkas ir Puškinų koplyčia
Ribiskiu takas2010.jpg | Ribiškių takas


## Istorija

|-
| 2001-04  || || 13 054 ||
|-
| 2011 m.  || || 10 597 ||
|-
| 2021 m.  || 16 || 10 230 ||
|}

## Seniūnaitijos

Rasų seniūnija yra suskirstyta į 5 seniūnaitijas:
* Markučių,
* Peteliškių,
* Rasų,
* Ribiškių,
* Tyzenhauzų.

## Šaltiniai

## Nuorodos
* vilnius.lt / Rasų seniūnija
* vilnijosvartai.lt / Rasų seniūnija / Rasos
* vilnius21.lt / Rasų seniūnijos gatvės
Senamiesčio seniūnija

**Senamiesčio seniūnija** – administracinis-teritorinis vienetas Vilniaus miesto savivaldybės centre. Yra labai daug bažnyčių (tarp jų – Vilniaus arkikatedra bazilika), ambasadų, istorinių ir architektūros paminklų, Gedimino pilis, Kalnų parkas su Trijų kryžių paminklu ir kt.

## Geografija

Seniūnija užima 450 ha plotą, ji išsidėsčiusi kairiajame Neries krante, čia į ją įteka Vilnia. Seniūnija didele dalimi sutampa su Vilniaus senamiesčio ribomis, tačiau dar apima Užupį ir Paupį. Pietiniu pakraščiu eina Vilniaus–Turmanto geležinkelis.


Vilnius old town by Augustas Didzgalvis.jpg | Vilniaus senamiestis 2021 m.
Vilnius Castle Hill.jpg | Vilniaus pilis senamiestyje


## Istorija

|-
| 2001-04  || || 21 022 ||
|-
| 2011 m.  || || 19 447 ||
|-
| 2021 m.  || || 21 782 || 
|}

## Seniūnai
* Eduardas Šablinskas, 1994–1997 m.
* Irena Paukštytė, 2022 m.

## Šaltiniai

## Nuorodos
* vilnijosvartai.lt / Senamiesčio seniūnija / Senamiestis
* vilnius21.lt / Senamiesčio seniūnijos gatvės
* Senamiesčio seniūnija
Šeškinės seniūnija

**Šeškinės seniūnija** – administracinis-teritorinis vienetas Vilniaus miesto savivaldybėje, dešiniajame Neries krante ties Šeškine.

## Geografija

Seniūnija užima 440 ha plotą, ji įsikūrusi prie kelio . Pagrindinės gatvės – Ukmergės ir Ozo. Pietryčiuose yra Karoliniškių kraštovaizdžio draustinis.


Seskine 2023 by Augustas Didzgalvis.jpg | Šeškinė 2023 m.
Acro by Augustas Didzgalvis.jpg | Vilniaus Akropolis


## Istorija

Anksčiau seniūnijos būstinė buvo Šeškinės g. 30.

|-
| 2001-04  || || 36 604 ||
|-
| 2011 m.  || || 31 333 ||
|-
| 2021 m.  || || 28 137 || 
|}

## Šaltiniai

## Nuorodos
* vilnijosvartai.lt / Šeškinės seniūnija / Šeškinė
* vilnius21.lt / Šeškinės seniūnijos gatvės
Šnipiškių seniūnija

**Šnipiškių seniūnija** – administracinis-teritorinis vienetas Vilniaus miesto savivaldybės centrinėje dalyje, dešiniajame Neries krante.

## Geografija

Seniūnija įsikūrusi dešiniajame Neries krante, užima 312 ha plotą, ji iš esmės sutampa su Šnipiškių mikrorajonu: apima istorines Šnipiškių dalis Piromontą ir Skanseną, taip pat naujų statybų rajoną prie Konstitucijos prospekto, senesnį kvartalą prie Kalvarijų gatvės. Pagrindinės gatvės – Kalvarijų g., Konstitucijos pr., Geležinio Vilko g. (dalis), Žalgirio g., Kareivių g. (dalis).

Nepriklausomybės metais Šnipiškėms buvo sukurta vėliava ir herbas (dail. Žimantė Žindulienė). Tamsiai mėlynos spalvos vėliavoje pavaizduotas herbas su moliniu puodu ir žvaigžde. Molinis puodas herbe primena vietovės praeitį, o žvaigždė simbolizuoja Šnipiškių atgimimą.


Snipiskes by Augustas Didzgalvis.jpg | Šnipiškės 2023 m.
Konstitucijos-prospektas.jpg | Konstitucijos prospektas


## Istorija

|-
| 2001-04  || || 19 321 ||
|-
| 2011 m.  || || 15 342 ||
|-
| 2021 m.  || || 16 474 ||
|}

## Seniūnai
* Taurintas Rudys, nuo 2019 m.

## Šaltiniai

## Nuorodos
* vilnius21.lt / Šnipiškių seniūnijos gatvės
Verkių seniūnija

**Verkių seniūnija** – administracinis-teritorinis vienetas Vilniaus miesto savivaldybės šiauriniame pakraštyje, ties Verkiais, į rytus nuo kelio į Molėtus. Didžiausia pagal gyventojų skaičių Vilniaus miesto seniūnija, trečioji pagal užimamą plotą. Yra daug kolektyvinių sodų, Visorių kareivinės, Santariškių klinikos.

## Geografija

Seniūnija užima 5594 ha plotą, čia yra Verkių regioninis parkas, Balsio ir Gulbino ežerai, Verkių miškas. Seniūnijoje yra šios Vilniaus miesto dalys: Babiniai, Balsiai, Baltupiai, Bireliai, Didieji Gulbinai, Dvarykščiai, Gulbinėliai, Jeruzalė, Kalvarijos, Krakiškės, Krempliai, Kryžiokai, Mažieji Gulbinai, Naujaneriai, Naujieji Verkiai, Ožkiniai, Pagubė, Prašiškės, Sakališkės, Santariškės, Skersinė, Staviškės, Trinapolis, Turniškės, Ustronė, Verkiai, Verkių Riešė, Visoriai.


Lithuania Vilnius Verkiai palace.jpg | Verkių dvaro rūmai
Vilnia, Vialla-Vierki. Вільня, Вяльля-Веркі (L. Bichebois, 1845).jpg


## Istorija

|-
| 2001-04  || || 30 856 ||
|-
| 2011 m.  || || 42 179 ||
|-
| 2021 m.  || || 50 754 || 
|}

## Seniūnaitijos

Seniūniją sudaro šios seniūnaitijos:

## Šaltiniai

## Nuorodos
* vilnius.lt / Verkių seniūnija
* vilnijosvartai.lt / Verkių seniūnija / Verkiai
* vilnius21.lt / Verkių seniūnijos gatvės
Viršuliškių seniūnija

**Viršuliškių seniūnija** – administracinis-teritorinis vienetas Vilniaus miesto savivaldybėje, į šiaurės vakarus nuo miesto centro, ties Viršuliškėmis. Pagal užimamą plotą yra mažiausia Vilniaus miesto savivaldybės seniūnija.

## Geografija

Seniūnijos plotas – 250 ha, pagrindinė jos gatvė – Laisvės prospektas. Pietuose eina T. Narbuto gatvė, Pilaitės prospektas, vakaruose – Vilniaus vakarinis aplinkkelis.


Virs1 by Augustas Didzgalvis.jpg | Viršuliškės
Šešuolių g. Viršuliškės.jpg | Šešuolių gatvė Viršuliškėse


## Istorija

|-
| 2001-04  || || 16 250 ||
|-
| 2011 m.  || || 14 733 ||
|-
| 2021 m.  || || 13 877 || 
|}

## Seniūnai
* Vilius Pusčius
* Vladimiras Bieliauskas, iki 2023 m. kovo 29 d.
* Darijus Miškinis, 2025 m.

## Seniūnaitijos

Seniūnija turi 5 seniūnaitijas:
* Ozo
* Viršuliškių
* Lūžių
* Mokslo (anksčiau vadinta *Spaudos*)
* Tujų

## Šaltiniai

## Nuorodos
* vilnius.lt / Viršuliškių seniūnija
* vilnijosvartai.lt / Viršuliškių seniūnija / Viršuliškės
* vilnius21.lt / Viršuliškių seniūnijos gatvės
Žvėryno seniūnija

**Žvėryno seniūnija** – administracinis-teritorinis vienetas Vilniaus miesto savivaldybėje, į vakarus nuo miesto centro, dešiniajame Neries krante ties Žvėrynu. Antroji mažiausia pagal plotą Vilniaus miesto savivaldybės seniūnija.

## Geografija

Seniūnija įsikūrusi dešiniajame Neries krante, ji užima 260 ha plotą. Pagrindinės gatvės – T. Narbuto ir Ukmergės. Per Nerį veda Geležinio Vilko tiltas, Žvėryno tiltas, Liubarto tiltas, Vingio parko tiltas.


Zverynas by Augustas Didzgalvis.jpg | Žvėrynas
Vilnius, české velvyslanectví.jpg | Čekijos ambasada Žvėryne


## Istorija

|-
| 2001-04  || || 12 188 ||
|-
| 2011 m.  || || 11 079 ||
|-
| 2021 m.  || 3 || 12 089 ||
|}

## Seniūnai
* Andrius Tučkus, 1995–1996 m.
* Tautvidas Klimavičius
* Saulė Kazlauskienė, 2022 m.

## Šaltiniai

## Nuorodos
* vilnius.lt / Žvėryno seniūnija
* vilnijosvartai.lt / Žvėryno seniūnija / Žvėrynas
* vilnius21.lt / Žvėryno seniūnijos gatvės
Stiebeliai

**Stiebeliai**, arba **lazdelės** () – akies tinklainės receptoriai jautrūs blankiai šviesai. Tamsoje regėjimas naudoja tik stiebelius, todėl spalvų nesimato.
Jų yra apie 130 milijonų, išsisklaidę po visą regimąją tinklainę. Stiebeliuose randamas rodopsinas.

Stiebeliai yra jautresni negu kūgeliai, reaguoja silpnesnės šviesos paveikti. Jautrumas veik nepriklauso nuo šviesos dažnio.

## Išnašos
Kūgeliai

:: *Apie kaimą žr. [[Kūgeliai (Šilutė)]]*.

**Kūgeliai**, *kolbelės* () – akies tinklainės fotorecepcinės (fotosensorinės) ląstelės, sudarytos iš kūno, vidinės ir kūgelio formos išorinės ataugos. Žmogaus akyje yra virš 6-7 milijonų kūgelių. Jie susikaupę centrinėje tinklainės dalyje, ypač jų daug yra geltonojoje dėmėje. Kūgeliai yra trijų tipų – jautrūs žaliai, raudonai ir mėlynai šviesai. Jų dėka skiriame daiktų spalvą, detales.

Skirtingų spalvų kūgeliuose glūdi rodopsinams priskiriami pigmentai jodopsinas (žaliai), cianopsinas (mėlynai) ir porfiropsinas (raudonai šviesai).
Karo vadų laikotarpis

**Karo vadų laikotarpis** yra Kinijos Respublikos istorijos periodas nuo 1916 iki 1928 m., kai šalis buvo padalinta tarp įvairių karinių klikų. Laikotarpis prasidėjo po Juan Šikajaus mirties ir baigėsi Šiaurės ekspedicija, po kurios prasidėjo „Nankino dešimtmetis“.

## Ištakos
Čing dinastija neturėjo nacionalinės armijos, o naudojo regionines armijas, kurios nebuvo vienodos. Galingiausia armija buvo šiaurėje besibazuojanti Beiyang armija, kuri buvo geriausiai apmokyta ir turėjo modernią ginkluotę. Karininkai buvo lojalūs savo vadovams ir sudarė klikas, besiremiančias geografiniu išsidėstymu ir bendra mokymosi karinėse mokyklose patirtimi. Daliniai buvo sudaryti iš tos pačios provincijos vyrų, kad kiltų mažiau problemų dėl skirtingų dialektų, o tuo pačiu sudarė sąlygas regionalistinėms tendencijoms.

Xinhai revoliucija 1911 m. pradėjo sumaištį pietinėje Kinijoje. Sukilėlių kariuomenė sudarė laikinąją vyriausybę Nankine, kuriai vadovavo Sun Jatsenas. 1916 m. pabaigoje pietuose buvo 2 pagrindinės karinės grupuotės. Kitose provincijose realią valdžią taip pat įgijo buvę imperijos generolai. Ginkluotų grupių skaičius sparčiai didėjo. 1914 m. visoje Kinijoje buvo 457 000 karių. 1918 m. jų jau buvo 850 000, kurių dauguma buvo samdiniai. Karo vadai skatino opiumo auginimą – 1919 m. tam buvo skiriama 3 % žemės naudmenų, o 1929 m. jau 20 %.
V – tai vendeta

**V – tai vendeta** () – 2006 m. JAV veiksmo drama, Alan Moore ir David Lloyd 1988 metų DC/Vertigo Comics to paties pavadinimo romano adaptacija. Filme pateikta mažiau anarchizmo, atnaujintos aktualijos, kad geriau atitiktų dabartinius laikus. Filmo pagrindinės temos – laisvė, terorizmas ir totalitarizmas.

## Siužetas

2020 metai. Virusas išplinta po pasaulį, daug amerikiečių išmirė, o Britaniją valdo fašistinis diktatorius, kuris žada saugumą, bet ne laisvę. Vienas vyras stoja prieš diktatorių, jo vardas V. Jis juda po Londoną kaip šmėkla, nepaisydamas policijos. V dėvi Gajaus Fokso, kuris 1605 m. bandė susprogdinti Parlamento rūmus, kaukę. Lapkričio 5 d. Gajaus Fokso dienos išvakarėse, britų mokiniai šimtmečius degino Fokso atvaizdus. 2020 m. išvakarėse V išgelbsti jauną TV reporterę vardu Evey nuo policijos išprievartavimo, priverčia ją prisijungti prie jo bei susprogdina Old Bailio kriminalinį teismą.

## Aktoriai
: *Aktorius – vaidmuo*
* Natalie Portman – Evey
* Hugo Weaving – V
* Stephen Rea – Finch
* Stephen Fry – Deitrich
* John Hurt – Adam Sutler
* Tim Pigott-Smith – Creedy
* Rupert Graves – Dominic
* Roger Allam – Lewis Prothero
* Ben Miles – Dascomb
* Sinéad Cusack – Delia Surridge
* Natasha Wightman – Valerie
* John Standing – Lilliman
* Eddie Marsan – Etheridge
* Clive Ashborn – Guy Fawkes
* Emma Field-Rayner – Guy Fawkes Lover
Muzika (2006 albumas)

**Muzika** – devintasis Lietuvos progresyviosios šokių muzikos grupės „Sel“ studijinis albumas (su R&B ir Hip-Hopo elementais), rinkoje oficialiai pasirodęs 2006 m. balandžio 1 d. Albume įrašytos 8 visiškai naujos dainos ir 2 senesnių dainų naujos versijos, kurias kartu su Egidijumi Dragūnu atliko įvairūs Lietuvos pop muzikos atlikėjai: Andrius Mamontovas, Mia, taip pat ir hip-hopo atstovai Pushaz ir Svaras.

„Sel“ savo naująjį produktą pristatė 2006 m. balandžio 21 d. Vilniaus naktiniame klube „Connect“, o vėliau ir kituose Lietuvos miestuose.

## Apdovanojimai

„Bravo 2006“ apdovanojimų ceremonijoje albumas išrinktas geriausiu per 2006 metus, o prodiuseris Žilvinas Žusinas pripažintas metų prodiuseriu.

Albumas buvo pripažintas geriausiu metų albumu ir Radiocentro muzikiniuose apdovanojimuose 2007 m.

## Albumo dainos
# **Tik** – trečiasis radiosinglas.
# **Hipnozė** – ketvirtasis radiosinglas kartu su Mia.
# **Muzika** – pirmasis radiosinglas, įrašytas kartu su Mia. Bravo 2006 pripažintas metų daina.
# **Parašyk man laišką iš Paryžiaus** – tai antrasis radiosinglas, įrašytas kartu su Mia, pristatantis devintąjį SEL studijinį albumą „Muzika“. Daina Lietuvos radijo stotis pasiekė 2006-ųjų balandžio viduryje. Kūrinio tekstas yra apie jauną merginą, kuri trokšta tapti žvaigžde, dėl to labai išgyvena, priversta palikti vaikiną, kuris prašo, kad, kai ji išpopuliarėsianti, parašytų bent laiškelį iš legendinio miesto Paryžiaus. Radiocentro muzikiniuose apdovanojimuose 2007 nugalėjo metų dainos nominacijoje.
# **Laužau standartus** – penktasis radiosinglas kartu su Mia.
# **Saulės miestas 2005** – įrašytas kartu su Andriumi Mamontovu.
# **Aštunta daina**
# **Bling** – panaudota telekomunikacijos bendrovės "Bitė" TV reklamos muzikiniam fonui.
# **Break**
# **Vėjas 2005** – įrašytas kartu su grupe „Mokinukės“.

## Albumo dainų pasiekimai
XXX

**XXX** arba **xXx** – 2002 m. JAV veiksmo filmas. Filmo tematika pasaulio gelbėjimas, todėl filmas priskiriamas Bondo stiliaus filmams, kurie pasižymi neįtikėtinais triukais ir efektais. Visame pasaulyje filmas uždirbo 277 mln. JAV dolerių.

## Aktoriai
: *Aktorius – vaidmuo*
* Vin Diesel – Xander Cage
* Asia Argento – Yelena
* Marton Csokas – Yorgi
* Samuel L. Jackson – Agent Augustus Gibbons
* Michael Roof – Agentas Toby Lee Shavers
* Richy Müller – Milan Sova
* Werner Daehn – Kirill
* Petr Jákl – Kolya (Petr Jakl)
* Jan Pavel Filipensky – Viktor (Jan Filipensky)
* Tom Everett – Senatorius Dick Hotchkiss
* Danny Trejo – El Jefe
* Thomas Ian Griffith – Agentas Jim McGrath
* Eve – J.J.
* Leila Arcieri – Jordan King
* William Hope – Agentas Roger Donnan

## Išnašos
AtheOS

**AtheOS** buvo nemokama Unix šeimos operacinė sistema skirta x86 tipo kompiuteriams (pavadinimas iššifruojamas Athena Operating System (lietuviškai skambėtų Atėnės operacinė sistema), prieš tai ji dar vadinosi **AltOS**). Pradinis jos tikslas buvo sukurti AmigaOS kloną, tačiau vėliau šio sumanymo buvo atsisakyta. Ji daugiau nebeplėtojama, bet vėliau buvo vystoma jos atšaka – Syllable operacine sistema.

## Istorija
Nuo 1994 iki 2000 metų pradžios AtheOS buvo išimtinai kuriama vieno Norvegijos programuotojo Kurt Skauen; jis ją paskelbė pasauliui 2000 metų kovą Usenet interneto diskusijų sistemoje pagal atviro kodo GNU GPL licenciją. Nepaisant to Skauen nebuvo linkęs priimti kodo pakeitimus skirtingai nuo daugumos kitų panašių projektų. Nuo 2001 metų pabaigos jis nutraukė tolimesnį operacinės sistemos tobulinimą dėl asmeninių priežasčių ir projektas yra laikomas mirusiu. Grupė programuotojų, norėdami pratęsti sistemos vystymą, sukūrė jos atšaką – Syllable operacinę sistemą, kuri buvo aktyviai vystoma dar ne vienerius metus po Skauen pasitraukimo.

## Savybės
* 64 bitų AtheOS failų sistema (paprastai vadinama AFS).
* Simetrinio multiprocesorinio apdorojimo (daug procesorių) palaikymas.
* Savita, objektiškai orientuota grafinės vartotojo sąsajos (GUI) architektūra.
* Didžiosios dalies POSIX standarto palaikymas.
* C++ orientuotas API (liet. Aplikacijų Programavimo Sąsaja).
* Užgrobiantis, prioritetinis daugiaužduotiškumas (Pre - emptive multitasking) su multithreading palaikymu.

## Nuorodos
* Atkurta pagrindinio puslapio kopija
* AtheOS info puslapis 
* Interviu su AtheOS kūrėju Kurt Skauen (2001)
* Kurt Skauen atsako į klausimus (2001)
Daukšaičiai

:: *Apie kaimą Vilkaviškio rajone žr. [[Daukšaičiai (Vilkaviškis)]]*.

**Daukšaičiai** – kaimas Klaipėdos rajono savivaldybėje, 26 km į pietryčius nuo Gargždų, prie kelio Veiviržėnai-Švėkšna, 5 km į pietryčius nuo Veiviržėnų, 6 km į šiaurę nuo Švėkšnos. Kaimo pietiniu pakraščiu teka Veiviržo kairysis intakas Šalpė. Seniūnaitijos centras.

## Geografija

Kaimas ribojasi su Pašlūžmio, Petraičių, Legučių, Raukų (visi Veiviržėnų sen.) Jonikų (Švėkšnos sen.) kaimais. Prie Daukšaičių yra Graumenos hidrografinis draustinis.

## Istorija

Šalpės dešiniajame krante yra IX a.-XII a. senkapis, jame rasta žalvario dirbinių, spalvoto stiklo karoliai; radinius saugo Lietuvos nacionalinis muziejus. Kiti archeologiniai radiniai: laivinis kovos kirvis, 963–969 m. bizantiška moneta. Rašytiniuose šaltiniuose Daukšaičiai minimi 1644 m. Švėkšnos dvaro inventoriuje. Gyveno 6 šeimos, 1695 m. – 8 šeimos.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

Pokaryje rezistencinėje kovoje dalyvavo partizanai Mečislovas Juška, Antanas (g. 1926) ir Vytautas (g.1929) Lomsargiai. 1951 m. ištremti Bronė ir Jokūbas Lomsargiai, Jokūbo Žemgulio šeima (5 asmenys).

Sovietmečiu Daukšaičiai buvo „Galybės“ (1951–1975) ir „Šalpės“ (1975–1992) kolūkių centrinė gyvenvietė. 1940 m. įsteigta pradžios mokykla, 1953–1962 m. septynmetė, 1962–1986 m. aštuonmetė, 1986–1998 m. devynmetė, nuo 1998 m. dešimtmetė Pašlūžmio pagrindinė mokykla. 1954 m. įsteigta biblioteka, felčerių ir akušerių punktas, 1978 m. įkurti kultūros namai, vaikų darželis, pirtis.

1983 m. liepos 29 d. Daukšaičiuose nuo Antrojo pasaulinio karo laikų Šlūžmės upelyje likusios prieštankinės minos žuvo penki vietos gyventojų vaikai – trylikametis Arūnas Birbalas, vienuolikmetis Algis Čeliauskas, dešimtmečiai Nerijus Raicevičius, Vaidas Putrivaitis ir aštuonmetis Robertas Lekavičius. Yra paminklas žuvusiems vaikams atminti.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

2009 m. įsteigta bendruomenė „Daukšaičių pušynėlis“.

## Gyventojai

## Šaltiniai

## Nuorodos
* Virginija Lapienė. Gyvenimo tikrovės pulsas Daukšaičiuose // Banga, 2006 balandžio 3 d.
Laumžirgis (filmas)

**Laumžirgis** () – 2002 metų JAV mistinė drama. Filmas pasakoja apie daktarą, kuris netekęs žmonos per mirštančius pacientus pradėjo regėti vizijas apie jos galimą buvimo vietą.

## Aktoriai
: *Aktorius – filmo veikėjas*
* Kevin Costner – Dr. Joe Darrow
* Susanna Thompson – Dr. Emily Darrow
* Joe Morton – Hugh Campbell
* Ron Rifkin – Charlie Dickinson
* Kathy Bates – Miriam Belmont
Kartagina

**Kartagina** (, iš finikiečių *Qart-ḥadaš* – „Naujasis miestas“; dabar **Kartažas** () – finikiečių įkurtas miestas-valstybė Šiaurės Afrikoje (dabartiniame Tunise), vėliau tapęs Viduržemio jūros prekybos centru. Senovės Kartaginos valstybės sostinė. Stovėjo Tuniso įlankos pakrantėje, šalia dabartinio Tuniso miesto.

Kartaginą 825 m. pr. m. e. įkūrė finikiečių išeiviai iš Tyro. Ypač Kartagina sustiprėjo apie IV a. pr. m. e.

## Kartaginos įtakos plėtimas

Kai finikiečiai įkūrė Kartaginą, šis miestas ne ką tesiskyrė nuo kitų. Tačiau dėl geros geografinės padėties Kartaginoje vykdavo intensyvi prekyba, todėl miestas turtėjo. Šalies karinė galia taip pat augo. VII-VI a. pr. m. e. Kartagina pavergė dalį Šiaurės Afrikos, Viduržemio jūros salų ir pietų Ispaniją. Užimtose teritorijose Kartagina įkurdavo tam tikrų prekybinių kolonijų, bet jos buvo sukurtos tik stiprinti metropolijos galią. III a. pr. m. e. Kartagina kovojo su Sirakūzais dėl Sicilijos. Kartaginiečiams laimėjus karą, visa Sicilija (išskyrus Sirakūzus) buvo pajungta. Tačiau 264 m. pr. m. e. Kartaginai užpuolus Romos valdomą Sicilijos dalį, prasidėjo Pirmasis Pūnų karas.

## Pūnų karai. Kartaginos valstybės likimas
 
264-241 m. pr. m. e. Kartagina su Roma kariavo Pirmajame Pūnų kare. Karo priežastis – Kartagina užpuolė Romai priklausiusią Sicilijos dalį. Kartagina šį karą pralaimėjo ir turėjo sumokėti Romai didelę kontribuciją.
 
III a. pr. m. e. Kartagina vėl sustiprėjo. Buvo surengti pergalingi ekspansiniai žygiai į Ispaniją, užimta teritorijų iki Ibero upės. Žymiausieji kariniai vadai buvo Hasdrubalas ir Hanibalas.

Romai kėlė grėsmę stiprėjanti Kartagina. Abi valstybės varžėsi dėl dominavimo Viduržemio jūroje. Dėl to prasidėjo Antrasis Pūnų karas (218-201 m. pr. m. e.). Kartagina buvo galingesnė, ir vadovaujama Hanibalo jos armija perėjo Alpes ir užėmė Šiaurės Italiją. Bet romėnų karvedys Scipionas Afrikietis išsilaipino Šiaurės Afrikoje ir privertė Hanibalą grįžti. Grįžusį Hanibalą Scipionas sumušė ir laimėjo karą.

Nors ir sunkiai, bet Kartagina vėl atsigavo. Romėnams tai nepatiko ir jie pradėjo Trečiąjį Pūnų karą (149–146 m. pr. m. e.). Kartagina pralaimėjo, romėnai sugriovė sostinę, gyventojus išvarė į vergiją.

Sužlugdyta Kartagina tapo Romos provincija, dalis žemių parduota Numidijai.
Romos valdymo metais Kartaginoje vyko prekyba, buvo svarbus miestas.
Vakarų Romos imperijai žlungant, Kartaginos vietoje vandalai įkūrė savo karalystę.

## Kartaginos valdymas

Įstatymus leido vadinamoji Dešimties taryba (nuo V a. vidurio ji pakeista Trisdešimties taryba). Kartu šalį valdė ir 300 Seniūnų taryba bei du aukščiausieji pareigūnai sufetai. Taip pat veikė mažai galios turėjęs Tautos susirinkimas.

## Šaltiniai
Arvydas Martinėnas

**Arvydas Martinėnas** (**Vudis** g. 1983 m. lapkričio 27 d.) – Lietuvos pop muzikos atlikėjas, išgarsėjęs 2005 m. dalyvaudamas LNK televizijos rengtame muzikiniame realybės šou „Kelias į žvaigždes“.

## Biografija

Kauno technologijos universitete (KTU) Humanitarinių mokslų fakulteto Garso ir vaizdo menų technologijos katedroje studijavo muzikos technologijas.

2006–2007 m. sezone buvo pakviestas į Nacionalinę Muzikos Lygą. Savo divizione muzikantas užėmė pirmąją vietą ir taip užsitikrino mažiausiai trečiąją vietą. 2007 m. birželio 17 d. NML pusfinalyje pralaimėjo buvusiam kolegai Kelias į žvaigždes 1 – Mino. Dėl patekimo į finalą liepos 1 d. pralaimėjo Radži rezultatu 5:0 ir užėmė trečią vietą.

2008 m. pradžioje dalyvavo LNK rengtame muzikiniame projekte, kuriame rungėsi visų 3 realybės šou Kelias į žvaigždes dalyviai suskirstyti į tris komandas po tris (iš kiekvieno šou po vieną). Vudis pateko į vieną komandą su Radži ir Evelina. Jų komanda pateko į finalą, kuriame surinko 7009 taškus ir užėmė pirmąją vietą.

Nacionalinės atrankos į „Vaikų Eurovizijos“ konkursą laimėjusio ir Lietuvą tarptautiniame konkurse atstovavusio Nojaus Bartaškos (Barto) dainos „Oki doki" muzikos ir žodžių autorius, prodiuseris (padėjo įrašyti), lydėjo konkurse Minske (Baltarusija).

Groja klarnetu, fortepijonu, gitara, būgnais.

## Albumai
* Pabėgai (15 dainų)
* Jau jau jau
* Dėl meilės (kompiuterinė versija)
* Atgaivink lietumi

## Šaltiniai

## Nuorodos
* Oficialus Vudžio fanų klubas
* Oficialus Vudžio puslapis
Eyes Open

**Eyes Open** – ketvirtasis Šiaurės Airijos indie rock grupės Snow Patrol albumas. Jis oficialiai išleidžiamas 2006-ųjų gegužės 1 d., tačiau JAV tai padarys savaite vėliau – gegužės 9 d. Pirmasis singlas paimtas iš albumo buvo „You're All I Have“, pasiekęs 7 perkamiausių Britanijos singlų sąrašo vietą. Paskelbus JK singlų kompanijos duomis, „Eyes Open“ tapo perkamiausiu albumu 2006 m.

## Albumo dainos
# „**You're All I Have**“ – 4:33
# „Hands Open“ – 3:17
# „Chasing Cars“ – 4:27
# „Shut Your Eyes“ – 3:17
# „It's Beginning To Get To Me“ – 4:35
# „You Could Be Happy“ – 3:02
# „Make This Go On Forever“ – 5:47
# „Set The Fire To The Third Bar (feat. Martha Wainwright)“ – 3:23
# „Headlights On Dark Roads“ – 3:30
# „Open Your Eyes“ – 5:41
# „The Finish Line“ – 3:28
# „In My Arms“
# „Warmer Climate“

## You're All I Have
 
**You're All I Have** yra pirmasis ketvirtąjį studijinį Snow Patrol albumą *Eyes Open* pristatantis singlas. Jis oficialiai Europoje buvo išleistas 2006-ųjų balandžio 24 d. Savaite prieš tai, vien iš dainų parsisiuntimo paslaugos, debiutavo Didžiosios Britanijos perkamiausių singlų sąrašo 30 vietoje.

### Singlo pasiekimai
* UK Singles Chart – #7
* Music-1 Top50 – #2
Agentas 47

**Agentas 47** – kompiuterinių žaidimų serijos „Hitman“ ir jų motyvais sukurtų filmų pagrindinis veikėjas. Jo vardas atsirado iš ant pakaušio ištatuiruoto brūkšninio kodo, kurio du paskutiniai skaitmenys ir yra „47“. Kai kuriose misijose agentas prisistato slapyvardžiais, norėdamas išlaikyti savo tapatybę. Dažniausiai jis prisistato *Frescott Ranien* arba *Tobias Riper* slapyvardžiais, o retkarčiais – *Metzger* ar *Mr. Byrd*.

## Pradžia
47 yra genetiškai padaugintas klonas, pradėtas daugiau nei prieš 30 metų. Kloną sukūrė penki kriminalinio pasaulio vadai, norintys turėti tobulą ir neįveikiamą karį.

XX amžiaus 7-o dešimtmečio viduryje penki nuo valdžios besislapstantys kriminalinio pasaulio vadai atsitiktinai susitinka viename Prancūzijos užsieniečių legiono () dalinyje. Penki vyrai, vadovaujami talentingo, bet neetiško mokslininko dr. Otto Ort-Meyer, pasirašo kontraktą, leidžiantį naudotis jų lėšomis, kad sukurtų tobulą karį, suteiksiantį jiems neįsivaizduojamą galią. Atitarnavę legione, keturi iš jų sugrįžo į savo gimtąsias šalis ir ten sukūrė milžiniškas nusikalstamos veiklos imperijas, kurių pelną perduodavo daktarui Ort-Meyer.

47 gimė Rumunijoje 1976 m. sausio 12 d. su tatuiruote ant pakaušio: brūkšniniu kodu 761201-040147, reiškiančiu jo identifikacijos numerį. Daktaro Ort-Meyer teigimu, 47 buvo labiausiai pavykęs jo kūrinys. Kol augo, 47 buvo tylus ir uždaras berniukas.

Kartu su kitais klonais, 47 nuo mažens buvo mokomas naudotis šaunamaisiais ir šaltaisias ginklais. Tarp kitų klonų 47 išsiskyrė nuostabiu taiklumu.

Po 30 metų negailestingų treniruočių, 47 aptiko spragą savo prieglobsčio apsaugoje. Nužudęs sargybinius ir apsivilkęs jų uniforma, 47 paspruko į laisvę. Pasirodo, kad 47 pabėgimas buvo tobulai suplanuotas paties Ort-Meyer, norėjusio pažiūrėti, kaip 47 gebės susitvarkyti už slėptuvės sienų.

Vėliau 47 pasamdo Tarptautinė Kontraktų Agentūra (*International Contract Agency, ICA*), slapta organizacija, teikianti samdomų žudikų paslaugas. Agentūra šaknis įleidusi daugelyje valstybių, tarp jų ir JAV, Japonijoje. Jo taikiniai dažniausiai yra svarbūs kriminalinio pasaulio atstovai, nuolat saugomi daugybės sargybinių. Dėl išskirtinių fizinių galimybių ir po kiekvienos užduoties augančios reputacijos, 47 greitai tampa paklausiausiu agentūros žudiku.

Kontraktų informaciją samdomam žudikui perduoda agentūros darbuotoja Diana Burnwood.
Proceso teisė

**Proceso teisė** – teisės šaka, visuma teisės normų, nustatančių, kaip gali būti ginamos pažeista, ginčijama materialioji teisė, užtikrinančių jos įgyvendinimą. Materialinė teisė nustato teisinių santykių subjektų teises ir pareigas, o proceso teisė nusako, kaip apginti pažeistą ar ginčijamą materialiąją teisę ir užtikrinti jos įgyvendinimą.

Daugumoje šalių šių šakų teisės normos kodifikuotos skirtinguose kodeksuose, tačiau kai kuriose šalyse yra vienas kodifikuotas aktas, kuris jungia civilinio ir baudžiamojo proceso teisės normas (proceso kodeksas).

## Šakos
Istoriškai pirmiausia susiformavo tokios proceso teisės šakos kaip baudžiamojo ir civilinio proceso teisė. Greta šių šakų taip pat egzistuoja administracinio proceso teisė. Vokietijos teisės sistemoje taip pat egzistuoja finansinio teisinio proceso teisė ir socialinio teisinio proceso teisė, kadangi be bendrosios kompetencijos teismų egzistuoja ne tik administraciniai, bet ir socialiniai, finansiniai teismai.
Moulin Rouge

**Moulin Rouge** (liet. **Mulen Ružas**;  'raudonasis malūnas') – Paryžiuje, *Place Blanche* aikštės prieigose (XVIII Paryžiaus administraciniame rajone) veikiantis kabaretas ir muzikos salė.
Įkurtas 1889 m. verslininkų Žozefo Olero (*Joseph Oller*) ir Šarlio Zidlerio (*Charles Zidler*) iniciatyva.
Mulen Ružas siejamas su prancūziškojo kankano išpopuliarėjimu ir tapo vienu *[[Belle Époque]]* laikų Paryžiaus pramogų simbolių.

## Istorija
Mulen Ružas pradėjo veikti 1889 m. kaip didelė šokių ir pasirodymų erdvė; pagrindine atrakcija tapo vadinamasis *quadrille naturaliste* šokis, vėliau siejamas su prancūziškuoju kankanu.
XIX a. pabaigos Paryžiaus kabaretų aplinkoje Mulen Ružas tapo vienu ryškiausių reiškinių; jo „aukso amžiaus“ įvaizdį plačiai kūrė dailininkas Anri de Tuluz-Lotrekas (*Henri de Toulouse-Lautrec*).

1915 m. gaisras sunaikino pastatą; vėliau jis buvo atstatytas, o Mulen Ružas vėl atidarytas XX a. 3-iajame dešimtmetyje.

## Kultūrinė reikšmė

Mulen Ružo populiarumą ir atpažįstamą vizualinį įvaizdį sustiprino plakatų dailė. Vienas žymiausių pavyzdžių – Anri de Tuluz-Lotreko 1891 m. plakatas „*Moulin Rouge, La Goulue*“.

Kabaretas taip pat dažnai vaizduojamas kine; vienas žinomiausių pavyzdžių – „Moulin Rouge!“ (2001), režisuotas Bazo Larmano (*Baz Luhrmann*).

## Šaltiniai
Rudmėsė

**Rudmėsės** pavadinimu vadinami dviejų skirtingų rūšių grybai:
* Pušyninė rudmėsė (*Lactarius deliciosus*), kuri auga pušynuose, sudaro mikorizę su pušimis;
* Eglyninė rudmėsė (*Lactarius deterrimus*), kuri auga eglynuose, sudaro mikorizę su eglėmis.
Pavasarinis švitriešis

**Pavasarinis švitriešis** (*Ficaria verna,* anksčiau *Ranunculus ficaria*) – vėdryninių (*Ranunculaceae*) šeimos, švitriešių (*Ficaria*) genties augalas.

## Paplitimas
Kaip ir dauguma kitų vėdryninių, ši rūšis auga vidutinio ir šalto klimato juostoje, drėgnose vietose. Auga drėgnuose lapuočių miškuose, krūmuose, parkuose, medžiais apaugusiuose šlaituose, upių ir ežerų pakrantėse, pagrioviuose, pakankamai drėgnose dirvose.

Plačiai paplitęs Eurazijoje: nuo Atlanto pakrantės vakaruose iki Vakarų Sibiro rytuose. Į arealą įeina visas Viduržemio jūros regionas, taip pat Artimųjų Rytų ir Šiaurės Afrikos šalys. Gana dažnas visoje Lietuvoje. Introdukuoti Šiaurės Amerikoje, daugelyje vietų JAV šiaurėje ir Kanadoje laikoma invazine rūšimi.

## Aprašymas
Daugiametis, 5-30 cm aukščio žolinis augalas. Šakniastiebis trumpas, iš jo išauga kuokštinės, gumbiškai sustorėjusios šaknys. Stiebai gulsti arba kylantys, nešakoti arba viršutinė dalis šakota, pliki, pamatinė dalis su pievinių lapų makštimis. Lapai apvalūs arba inkstiški, 2-5 cm pločio, karbuoti arba rečiau lygiakraščiai, ilgakočiai; lakštai ryškiai žali, blizgantys, sultingi. Lapų pažastyse susidaro adventyviniai pumpurai, kurie, augalui apmirus, išsibarsto, ir kitais metais iš jų išauga nauji augalai. Žiedai pavieniai, šakų galuose, 2-3 cm pločio. Apyžiedis dvigubas. Taurėlapiai 3, rečiau daugiau, pieviniai, žalsvi, trumpesni už vainiklapius. Vainiklapių 8-12, jie geltoni, blizgantys, pailgai elipsiški, prie pagrindo su nektaro liaukute, pridengta žvynelio. Kuokelių ir piestelių daug. Vaisiukai vienasėkliai, su trumpu snapeliu. Jie retai kada subręsta, todėl švitriešis paprastai dauginasi adventyviniais pumpurais, kuriuos išnešioja lietaus vandens srovės.

Žydi balandžio – gegužės mėn., žiedai geltoni. Jauni lapeliai ir jauni stiebai vartojami salotoms, vėliau, vaisiams bręstant, augalas pasidaro nuodingas, turintis saponinų, ciano rūgšties ir kt. Anksčiau lapai, šaknys bei stiebai buvo vartojami liaudies medicinoje.

## Literatūra
1. https://web.archive.org/web/20150626140254/http://www.bsbi.org.uk/BSBIList2007.xls

Pavasarį žydintys augalai, Živilė Lazdauskaitė, Vilnius, Mokslas, 1985, 22 psl.
Anglies tetrachloridas

**Anglies tetrachloridas** (CCl4) arba **Tetrachlorometanas** – toksiškas cheminis junginys, priskiriamas organinių junginių klasei. Tai bespalvis specifinio kvapo skystis, naudojamas ugnies gesintuvuose ir kaip šaldymo reagentas. 

## Gavimas
Anglies tetrachlorido gamyba nuo 1980 metų yra gana stipriai ribojama, kadangi šis junginys yra kenksmingas aplinkai ir teršiantis gamtą.

Anglies tetrachloridas pirmą kartą buvo susintetintas 1839 m. chloroformą veikiant chloru. Šiuo metu jis dažniausiai gaunamas chlorinant metaną:

CH4+ 4Cl2 → CCl4+ 4HCl

Geresnis gavimo būdas yra chlorinti anglies disulfidą 105-130 °C temperatūroje:

CS2+ 3Cl2→ CCl4+S2Cl2

## Naudojimas
XX amžiaus pradžioje anglies tetrachloridas buvo naudojamas kaip sauso valymo tirpiklis, šaldymo agentas ir ugnies gesintuvuose. Iki 1970 metų jis buvo naudojamas kaip pesticidas, apsaugant javus nuo kenkėjų.

Anglies tetrachloridas bei kai kurie kiti jo junginiai buvo plačiai naudojamas šaldytuvuose, tačiau pastaruoju metu šios naudojimo srities bandoma atsisakyti, nes anglies tetrachloridas ardo ozono sluoksnį.

Tetrachlormetanas taip pat naudojamas neutrinams aptikti.

## Šaltiniai

## Nuorodos
Materialinė teisė

**Materialinė teisė** – visuma teisės normų, reguliuojančių teisių atsiradimą, pasikeitimą arba pasibaigimą. Normų įgyvendimą reglamentuoja kita teisės šaka – *[[proceso teisė]]*. Abi šakos yra savarankiškos, tačiau jos yra tarpusavyje susijusios; viena be kitos negalėtų būti tinkamai taikomos.

Kaip subjektinė materialioji teisė gali būti suvokiama per 3 elementus:
* teisė atlikti tam tikrus veiksmus;
* teisė reikalauti iš kitų asmenų atlikti tam tikrus veiksmus ar jų neatlikti;
* teisė reikalauti gynybos, kai trukdoma įgyvendinti savo teisę arba kai kiti asmenys nevykdo savo pareigų.
Fulguritas

**Fulguritas** (arba **[[Perkūnas|Perkūno]] strėlė**) – smėlyje žaibo paliktas pėdsakas ( – žaibas). Dėl aukštos žaibo temperatūros smėlis išsilydo, suformuodamas natūralų stiklą. Perkūno strėlės yra keleto centimetrų pločio ir gali būti net keleto metrų ilgio. Kai kada jos būna šakotos kaip medžių šaknys. Natūralus fulgurito susidarymas yra gana retas gamtos reiškinys.

Jei žaibui trenkiant smėlyje būta organinių medžiagų, tokiame fulgurite aptinkama fulerenų, kurie gamtoje gana reti.
Paprastasis gegužvabalis

**Paprastasis gegužvabalis** (*Meloe proscarabaeus*) – skaudvabalių (*Meloidae*) šeimos vabalas. Dydis 13-27 mm. Kūnas tamsiai mėlynas, beveik juodas. Antenos per vidurį sustorėjusios. Priešnugarėlė kvadratinė. Galva ir priešnugarėlė su stambiais taškais, antsparniai – su stambiomis raukšlėmis arba tankiai taškuoti.

Lervos parazituoja laukinių bičių urvuose.
Našlaitė pašepėlė

**Našlaitė pašepėlė** (*Viola hirta*) – našlaitinių (*Violaceae*) šeimos augalas, 5-15 cm aukščio, su storu šakniastiebiu. Lapai trikampiški arba siaurai kiaušiniški. Žiedai be kvapo, šviesiai arba rausvai violetiniai. Žydi balandžio – gegužės mėn. Vaisius – dėžutė. Sėklas platina skruzdėlės.

Auga šlaituose, sausose pievose, pamiškėse, krūmuose.
Storalapė bergenija

**Storalapė bergenija** (*Bergenia crassifolia*) – uolaskėlinių (*Saxifragaceae*) šeimos, bergenijų (*Bergenia*) genties augalas. Natūraliai auga Altajuje ir Pietvakarių Sibire. Lietuvoje auginama kaip darželinė gėlė.

Augalas daugiametis, 10-50 cm aukščio. Šakniastiebis šliaužiantis, storas. Stiebas belapis, storas, plikas. Pamatiniai lapai žiemojantieji, beveik apskriti; jų viršutinė pusė blizganti, apatinė – smulkiai taškuota. Žiedynas tankus, paprastai po 2 žiedus ant bendro žiedkočio. Vaisius – dėžutė. Sėklų daug. Šio augalo lapai ir šakniastiebis turi daug rauginių medžiagų.
Koptai

**Koptai** ( ). Šiuo vardu vadinami koptų ortodoksų, katalikų ir koptų protestantų bažnyčių tikintieji, o apibendrinta prasme – visi Egipto krikščionys. Koptų šaltiniai nurodo jų esant apie 10 – 15 mln., tačiau oficialiai manoma, kad jų yra tik kiek daugiau nei 7 mln. (apie 10 % Egipto gyventojų).

## Nuorodos

* Koptų stačiatikių bažnyčia
* Koptai
Apatozauras

**Apatozauras** (*Apatosaurus*) – diplodokų šeimos (*Diplodocidae*) augalėdžių dinozaurų gentis. Apatozaurai gyveno prieš 140 mln. metų juros periode. Tuo metu jie buvo vieni didžiausių sausumos gyvūnų. Ūgis siekė 4,5 m, ilgis 21 m., svėrė 40 t. Liekanų rasta Š. Amerikoje.

Vaikščiojo keturiomis, bet galėjo atsistoti ir ant dviejų kojų, o priekines nuleidus žemyn – sutraiškyti priešą. Geras ginklas buvo ir uodega – ją valdžiusių didžiulių raumenų dėka galėjo ją švytuoti į šonus ir atbaidyti priešininkus.

Gentį sudaro trys rūšys:
* *Apatosaurus excelsus* 
* *Apatosaurus ajax*
* *Apatosaurus louisae*


Apatosaurus scale mmartyniuk wiki.png|Apatozaurų palyginimas su žmogumi
Apatosaurus-louisae-Wikipedia-1.jpg|Apatozauro skeletas


## Filogenetinis medis
{|style="margin-left: 1em;; margin-bottom: 0.5em; width: 248px; border: #99B3FF solid 1px; background-color: #FFFFFF; color: #000000; float: right; "
Huanghė

**Huanghė**, **Chvangchė**, **Hvanghė**, arba **Geltonoji upė** () – antroji pagal ilgį Kinijos upė (4700 km) bei viena ilgiausių pasaulio upių. Upė teka per devynias KLR provincijas (arba autonominius vienetus): Činghai, Sičuaną, Gansu, Ningsia, Vidinę Mongolija, Šensi, Šansi, Henaną ir Šandongą.

## Geografija

Upės ištakos – Tibeto kalnyno rytuose, Činghai provincijoje. Prasideda daugiau nei 4000 m aukštyje, prateka Orin Nuro ir Džarin Nuro ežerus, toliu teka Kunluno ir Nanšano pašlaitėmis. Vidurupyje Huanghė kerta Ordoso ir Lioso plynaukštes, sudaro plačią salpą. Žemiau giliais tarpekliais prasiveržia per Šansi kalnus ir paskutinius 700 km vingiuoja Didžiąja Kinijos lyguma. Geltonosios upės žiotys yra Šandonge, Donginge (*Dongying*). Upė įteka į Geltonosios jūros dalį, Bohaivano įlanką, ir sudaro deltą.

Upės režimas musoninis, vasarą kyla poplūdžiai, kurių metu upės vandens lygis pakyla nuo 4-5 m lygumose iki 15-20 m kalnuose. Geltonoji upė ardo tirpias Lioso plynaukštės ir Šansi kalnų uolienas ir neša jas žemyn link jūros. Iš viso upė per metus nuneša ~1300 mln. tonų nešmenų (daugiausiai iš visų pasaulio upių). Nešamos uolienos kartais patvenkia vagą ir sukelia katastrofiškus potvynius.

Huanghės vanduo naudojamas drėkinimui, įrengtos kelios hidroelektrinės. Didžiuoju Kinijos kanalu sujungta su Hvaihės upe. Laivuojama žemupyje ir atskiruose ruožuose aukščiau.

Geltonosios upės slėnis tankiai apgyvendintas. Didžiausi miestai prie upės: Landžou, Uhajus, Baotou, Kaifengas, Dzinanas.


Image:Hukou Waterfall.jpg|Hukou krioklys
Image:Zhongshan-Brücke-08.JPG|Upė Landžou mieste
Image:VM 6056 Liujiaxia Town.jpg|Tarpeklis ties Liudziasija
File:Yellow River Delta 1995-09-18.jpg|Upės gausiai nešamos sąnašos išsilieja į Geltonąją jūrą 


## Reikšmė
Geltonoji upė Kinijoje vadinta ir „Kinijos pasididžiavimu“ (*Zhōngguó de Jiāoào*), ir „Kinijos sielvartu“ (*Zhōngguó de Tòng*). Nuo 602 m. pr. m. e. upė bent penkis kartus smarkiai keitė savo vagą, pylimus pralaužė daugiau nei 1500 kartų. 1194 m. pakitus vagai Hvai upės drenažo sistema buvo išvesta iš rikiuotės artimiausiems 700 metų. Geltonosios upės dumblas užkimšo Huai žiotis, tūkstančiai žmonių neteko savo namų. Dabartine vaga upė ėmė tekėti 1897 m., paskutinis didelis pasikeitimas buvo 1855 m.

Upė yra geltonos spalvos, nes plukdo daug smulkaus aleurito iš Lioso plynaukštės. Šimtmečius plukdytos sąnašos lėmė tai, kad upė teka aukščiau nei aplinkinės dirbamos žemės, ir jos potvyniai labai pavojingi. Per Huanghės potvynius žūdavo daugybė žmonių: 1887 m. – 900 000-2 000 000 aukų, 1931 m. – 1 000 000-3 700 000 aukų.

Kartais Geltonoji upė poetiškai pavadinama Džou Liu (*Zhuo Liu* 濁流) – „Purvinąja Srove“. Kinai turi posakį „kai Geltonoji upė bus skaidri“, kuris reiškia tą patį kaip „kai lazda sužaliuos“.

Provincijų Hebei ir Henano pavadinimai tiesiogiai susiję su Huanghe: jie reiškia atitinkamai „į šiaurę“ ir „į pietus nuo upės“.

## Šaltiniai
Siauralapė karpažolė

**Siauralapė karpažolė** (*Euphorbia cyparissias*) – karpažolinių (*Euphorbiaceae*) šeimos augalas. Aukštis 15-40 cm. Stiebų dažniausiai daug. Lapai siaurai linijiški, vienagysliai. Žiedyno šakelių 10-18, kurios dažniausiai viena du kartus dvišakai šakojasi. Žydi gegužės – birželio mėn. 

Auga šlaituose, ant pylimų, taip pat auginama darželiuose, kapinėse.
Dėmėtoji notrelė

**Dėmėtoji notrelė** (*Lamium maculatum*) – notrelinių (*Lamiaceae*) šeimos augalas. Stiebas stačias arba kylantis, apaugęs baltais plaukeliais. Lapai kiaušiniški, viršutinė pusė plika, apatinė apaugusi retais plaukeliais. Žiedai po 6-10 susitelkę į menturius. Vainikėlis purpuriškai raudonas ar rožinis. Žydi gegužės – spalio mėn.

Auga drėgnuose krūmuose, paupiuose, pakelėse. Augalas medingas, kartais vartojamas liaudies medicinoje.
Abraomas

*Apie vardą *'Abraomas** skaitykite [[Abraomas (vardas)]]''





**Abraomas''' ( tar. Abraham) – biblinis personažas (dar Ibrahim), laikomas senovės žydų patriarchu, žydų tautos protėviu.

Abraomą gerbia ne tik judaistai, bet ir krikščionys bei musulmonai. Savo dorumu ir tikėjimo tvirtumu jis pralenkęs visus Senojo Testamento teisuolius.

Pasak Biblijos, Abraomas kilęs iš Ūro ir gyvenęs II tūkstantmetyje pr. m. e., apie 1800 m. pr. m. e. Jis buvo vienos vakarų semitų klajoklių genties, gyvenančios kažkur tarp Viduržemio jūros ir Mesopotamijos, vadovas.

Abraomui teko svarbus vaidmuo krikščionybės, judaizmo ir islamo religijose. Sudaręs sandorą su Dievu, Abraomas pasižadėjo jį garbinti ir praktikuoti apipjaustymą, o Dievas užtikrino, kad iš Abraomo giminės kils tautos, kurioms bus lemta apgyvendinti Kanaaną. Su Hagara Abraomas susilaukė sūnaus Izmaelio. Sarai gimė Izaokas.

Plačiai žinomas pasakojimas apie tai, kaip Dievas, norėdamas išbandyti Abraomo tikėjimą, liepė jam paaukoti sūnų Izaoką. Tačiau, kai Abraomas jau buvo bežudąs savo sūnų, angelas jį sustabdė. Krikščionys šiame pasakojime įžvelgia alegoriją su Jėzaus Kristaus mirtimi ant kryžiaus ir prisikėlimu.

Mirus žmonai Sarai, Abraomas vedė Keturą. Ji pagimdė Zimraną, Jokšaną, Medaną, Midjaną, Išbaką ir Šuahą.

Abraomas mirė sulaukęs 175 metų.

## Nuorodos
* 
* Abraomo sandora su Dievu Pradžios knygoje
* Dievo sandora su Abraomu Pradžios knygos 15 skyriuje
* Apipjaustymo sandora Pradžios knygos 17 skyriuje
Dirvinė našlaitė

**Dirvinė našlaitė** (*Viola arvensis*) – našlaitinių (*Violaceae*) šeimos augalas.

Stiebas šakotas, lapuotas, apaugęs negausiais plaukeliais,10-20 cm aukščio. Lapai kiaušiniški ir lancetiški. Žiedai nedideli, išaugę ant ilgų žiedkočių. Vainikėlis mažesnis už trispalvės našlaitės, geltonas arba baltas, su tamsiais ruoželiais apatiniame vainiklapyje. Vaisius - dėžutė.

Žydi gegužės – spalio mėn. Sėklos pradeda bręsti liepos mėn. Dauginasi sėklomis. Auga laukuose, ganyklose, pakelėse, dirvonuose. Mėgsta lengvas dirvas.

Žaliavai ruošiama antžeminė dalis. Ji pjaunama augalams žydint. Našlaičių lapuose yra iki 0,13, stiebuose - 0,08, šaknyse - 0,05 %, o sėklose ir žieduose tik pėdsakai rutino; žieduose yra antocianinių glikozidų (violanino, 3-glikozido delfinidino, 3-glikozido neonidino ir kitų), žolėje - iki 0,0085 % eterinio aliejaus, 39,4 mg% karotino, violaksantino, zeaksantino, auroksantino ir flavoksantino, taip pat askorbino rūgšties, saponinų, gleivių, salicilo rūgšties ir iki 12 % mineralinių medžiagų.

Našlaičių preparatai neturi pašalinio poveikio.
Dendera

**Dendera** () – miestelis Aukštutiniame Egipte, dešiniajame Nilo krante.
## Istorija

Senovės Egipto laikais buvo žinoma kaip **Tantarer** (*tAntrr*). Senovėje yra buvęs Aukštutinio Egipto 6-ojo nomo sostine, Hatoros kulto centras. Graikų laikais buvo žinomas kaip **Tentyra** (koptiškai - Tentore). Išgarsėjęs šventyklų kompleksu, kurio Hatoros šventykla yra viena geriausiai išlikusių visame Egipte. Ji pradėta statyti Ptolemėjo IX laikais, o baigta valdant Neronui. Romėnų valdymo metu taip pat pastatyta Izidės šventykla.
Sudėtinis skaičius

**Sudėtinis skaičius** – skaičius, kuris dalinasi ne tik iš savęs, bet ir iš daugelio kitų daliklių (daugiau nei 2). Kiekvienas sudėtinis skaičius (nesvarbu kokia tvarka dėstomi daugikliai) vieninteliu būdu reiškiamas pirminių daugiklių sandauga (fundamentalioji aritmetikos taisyklė).

Jeigu *n*&nbsp;>&nbsp;0 yra sveikasis skaičius ir 1 < *a*, *b* < *n* yra tokie sveikieji skaičiai, kad su jais *n* = *a* × *b*, tada *n* yra sudėtinis. Pagal apibrėžimą, kiekvienas sveikasis skaičius, kuris yra didesnis už vienetą yra arba pirminis, arba sudėtinis skaičius. Vienetas nelaikomas nei pirminiu skaičiumi, nei sudėtiniu, kartais dar vadinamas *netraliuoju dauginamuoju*, kadangi yra kiekvieno skaičiaus skaidinyje.

Pavyzdžiui, sveikasis skaičius 14 yra sudėtinis, nes gali būti išskaidytas į daugiklius 2&nbsp;&times;&nbsp;7. Tuo pačiu, sveikieji skaičiai 2 ir 3 yra ne sudėtiniai, nes jie gali būti padalinti tik iš savęs ir vieneto.

Pirmi 150 sudėtiniai skaičiai:
: 4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, 121, 122, 123, 124, 125, 126, 128, 129, 130, 132, 133, 134, 135, 136, 138, 140, 141, 142, 143, 144, 145, 146, 147, 148, 150.

## Savybės
* Kiekvienas natūralusis skaičius, išskyrus 1, yra pirminis arba sudėtinis.
* Kiekvienas teigiamas lyginis skaičius, išskyrus 2, yra sudėtinis.

## Šaltiniai

## Nuorodos
* Pirminiai ir sudėtiniai skaičiai. Ematematikas.lt (tikrinta 2022-04-01)